Rygte: Ingen OnePlus 9T eller 9T Pro i år

Ifølge et nyt rygte, lancerer OnePlus ikke en 9T eller 9T Pro i år.

OnePlus har ellers gjort det til en tradition, at lancere en eller to T-modeller på slutningen af året. Dette ser dog ikke ud til at blive en realitet i år. Et rygte på Twitter peger nemlig på, at OnePlus ikke har planlagt hverken en 9T eller 9T Pro i år. Præcis hvorfor, nævner rygtet ikke.

Sidste år lancerede OnePlus kun en 8T-model, men ikke en 8T Pro. Pete Lau, OnePlus CEO, nævnte forrige år, at der ikke var behov for en 8T Pro. Derfor kommer det nok ikke bag på mange, at vi nok ikke ser en 9T Pro i år.

No 9T
— Max Jambor (@MaxJmb) July 27, 2021

Et umiddelbart gæt på hvorfor vi ikke ser en OnePlus 9T i år, kunne være grundet den globale chipmangel, som gør det svært at skaffe nok komponenter. En anden grund til dette, kunne også være at OnePlus satser på den netop lancerede Nord 2, som de måske håber på, kan udfylde efterspørgslen på en T-model. OnePlus 9 og 9 Pro er desuden allerede stærke telefoner, hvor der umiddelbart kun er få ting der kan forbedres.

OnePlus har ikke kommenteret på rygtet indtil videre.